《夜雨》
宋代·洪朋

岁云秋矣转炎热，怪底白日云飞回。疾雷过耳不及掩，澍雨翻盆何自来。

对面镫缸聊屏箑，关心药裹且停杯。更怜天上佳期近，颇觉人间令节催。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。